stanford-oval/wikipedia huggingface dataset:
סטריאוטיפ האבטיח
גלריה

הקריקטורה משנת 1869 שמהווה ככל הנראה את הפרסום הראשון בדפוס שתיאר שחורים שאוכלים אבטיח.
קריקטורה מראשית המאה ה-20 על גלויה, ובה ילד שחור אוכל אבטיח, עם פואמה סטריאוטיפית בכיתוב שמתחתיה.
גלויה ("Coon card") מהעשור הראשון של המאה ה-20.
שחזור של פרסומת ישנה על שלט-מתכת לקרטיב.
דמות שחורה אוכלת אבטיח בסרט המצויר Scrub Me Mama with a Boogie Beat (אנ'), שנת 1941.
הערות שוליים

1 2  "II.C.6. – Cucumbers, Melons, and Watermelons". The Cambridge World History of Food. אורכב מ-המקור ב-1 ביוני 2013. נבדק ב-22 בינואר 2021. {{cite web}}:  (עזרה)
↑  Sheet, Connor Adams (3 באוגוסט 2012). "National Watermelon Day Brings Racists Out Despite Lack Of Facts To Back Up Stereotype". International Business Times. נבדק ב-30 במרץ 2013. {{cite news}}:  (עזרה)
1 2 3 4  Black, William (8 בדצמבר 2014). "How Watermelons Became a Racist Trope". The Atlantic. נבדק ב-22 בינואר 2021. {{cite web}}:  (עזרה)
↑  Fences. Shmoop Literature Guide. Los Altos: Shmoop. 2010. p. 26. ISBN 9781610624190.
1 2 3  Smith, Andrew F. (2007). The Oxford Companion to American Food and Drink. Oxford, England: Oxford University Press. ISBN 9780195307962.
↑  "The Coon Obsession with Chicken & Watermelon". History on the Net. נבדק ב-30 במרץ 2013. {{cite web}}:  (עזרה)
נשיא מצרים

נשיא הרפובליקה הערבית של מצרים (בערבית: رئيس جمهورية مصر العربية) הוא ראש המדינה של מצרים. על פי החוקה של מצרים, הנשיא הוא גם המפקד העליון של הכוחות המזוינים וראש הרשות המבצעת, ממשלת מצרים. הנשיא המצרי הראשון היה מוחמד נגיב, ממנהיגי מהפכת הקצינים החופשיים של 1952. הוא נכנס לתפקידו ב-18 ביוני 1953, באותו היום שבו מצרים הכריזה על עצמה כרפובליקה.
נשיא מצרים הרביעי היה חוסני מובארכ, שנכנס לתפקיד ב-14 באוקטובר 1981 והתפטר ב-11 בפברואר 2011. עד 2011 לא היו הגבלות חוקיות וחוקתיות על מספר הקדנציות (בנות שש השנים) שיכול הנשיא לכהן, אך לאחר האביב הערבי, הוטלה הגבלה של שתי כהונות ואורך הקדנציה קוצר לארבע שנים. עם זאת, ממשלו של עבד אל-פתאח א-סיסי תכנן להאריך מחדש את הקדנציה לשש שנים, דבר שיצא לפועל במשאל העם במצרים (2019). הארמון הנשיאותי הוא ארמון עבּדין בקהיר. בבחירות לנשיאות מצרים, שהתקיימו בחודשים מאי–יוני 2012, נבחר מוחמד מורסי לנשיא, והוא נכנס לתפקיד ב-30 ביוני 2012.
ב-3 ביולי 2013 הודח מוחמד מורסי. בעקבות כך, מונה עדלי מנסור לנשיאה הזמני של המדינה עד לעריכת בחירות. בבחירות ניצח עבד אל-פתאח א-סיסי, וב-8 ביוני 2014 הושבע לתפקיד נשיא מצרים.
סמכויות

מאז התיקונים לחוקה ב-1981 הנשיא וראש ממשלת מצרים הם האנשים החזקים ביותר במדינה. אולם לנשיא סמכות למנות ולפטר כל פקיד ממשלתי ולמנות כל אדם שיחפוץ, לרבות אנשים מהמגזר הפרטי, שלא עבדו בשירות המדינה.
נשיאי מצרים המודרנית

| # | שם | תקופת כהונה> התחלה | תקופת כהונה> סיום | מפלגה | הערות |
| --- | --- | --- | --- | --- | --- |
| 1 | מוחמד נגיב | 18 ביוני 1953 | 14 בנובמבר 1954 | צבא מצרים / סיעת השחרור | התפטר מתפקידו |
| 2 | גמאל עבד אל נאצר | 14 בנובמבר 1954 | 28 בספטמבר 1970 | סיעת השחרור, האיחוד הסוציאליסטי הערבי (נאצריזם) | היה נשיא רע"ם מ-1958 עד 1961 נפטר בעת כהונתו |
| 3 | אנואר סאדאת | 28 בספטמבר 1970 | 6 באוקטובר 1981 | האיחוד הסוציאליסטי הערבי, המפלגה הדמוקרטית הלאומית | נרצח בהתנקשות של פעילי הג'יהאד האסלאמי המצרי בפיקודו של חאליד איסלאמבולי |
| - | סופי אבו טאלב  (ממלא מקום) | 6 באוקטובר 1981 | 14 באוקטובר 1981 | המפלגה הדמוקרטית הלאומית |  |
| 4 | חוסני מובארכ | 14 באוקטובר 1981 | 11 בפברואר 2011 | המפלגה הדמוקרטית הלאומית | התפטר בעקבות הפגנות המוניות |
| - | מוחמד חוסיין טנטאווי  (נשיא בפועל) | 11 בפברואר 2011 | 30 ביוני 2012 | צבא מצרים | התמנה לראש המדינה מתוקף תפקידו כיושב ראש המועצה העליונה של הצבא המצרי שקיבל לידיו את מושכות השלטון עם התפטרותו של מובארכ |
| 5 | מוחמד מורסי | 30 ביוני 2012 | 3 ביולי 2013 | מפלגת החופש והצדק | הודח על ידי צבא מצרים בעקבות גל המחאות במצרים (2013) |
| - | עדלי מנסור  (נשיא זמני) | 4 ביולי 2013 | 8 ביוני 2014 | עצמאי | מנסור כיהן כנשיא בית המשפט החוקתי העליון כשנתמנה לנשיאהּ הזמני של המדינה בעקבות הדחתו של מורסי |
| 6 | עבד אל-פתאח א-סיסי | 8 ביוני 2014 | מכהן | עצמאי |  |
ראו גם

סגן נשיא מצרים
הערות שוליים

↑  The New Arab, Egypt's Sisi to extend presidential term to six years, https://english.alaraby.co.uk/, ‏2016-05-11 (באנגלית)
| שליטי מצרים המודרנית |
| --- | --- | --- |
| שושלת מוחמד עלי | מוחמד עלי (1805–1848) • אבראהים פאשא (1848) • עבאס חלמי הראשון (1848–1854) • מוחמד סעיד פאשא (1854–1863) • אסמאעיל פאשא (1863–1879) • תאופיק פאשא (1879–1892) • עבאס חלמי השני (1892–1914) • חוסיין כאמל (1914–1917) • פואד הראשון (1917–1936) • פארוק (1936–1952) • פואד השני (1952–1953) |  |
| נשיאי מצרים המודרנית | מוחמד נגיב (1952–1954) • גמאל עבד אל נאצר (1954–1970) • אנואר סאדאת (1970–1981) • חוסני מובארכ (1981–2011) • מוחמד חוסיין טנטאווי (שליט בפועל, 2011–2012) • מוחמד מורסי (2012–2013) • עדלי מנסור (נשיא זמני, 2013–2014) • עבד אל-פתאח א-סיסי (2014 ואילך) |  |
סטן מוסיאל

| --- | --- |

 לידה:  21 בנובמבר 1920 דונורה, ארצות הברית 
 פטירה:  19 בינואר 2013 (בגיל 92) Ladue, ארצות הברית 
 עמדה:  שמאל השדה 
 היכל התהילה:  נבחר בשנת 1969
 קבוצות כשחקן
 1941–1944, 1963-1946:  סנט לואיס קרדינלס
 הישגים כשחקן
 24 השתתפויות במשחק האולסטאר (1943, 1944, 1946–1963) 3 זכיות בוורלד סיריס (1942, 1944, 1946) 3 זכיות בתואר ה-MVP של העונה (1943, 1946, 1948) 7 זכיות בתואר מלך החבטות (1943, 1946, 1948, 1950-1952, 1957)
 
סטנלי פרנק מוסיאל (באנגלית: Stanley Frank Musial;‏ 21 בנובמבר 1920 – 19 בינואר 2013), הידוע בכינויו "סטן דה מאן", היה שחקן בייסבול במייג'ור ליג האמריקאי בין השנים 1963-1941. נחשב לאחד החובטים הגדולים והעקביים ביותר בתולדות הבייסבול, ובכל 22 עונותיו בליגה שיחק עבור סנט לואיס קרדינלס. בפברואר 2011 העניק לו ברק אובמה את מדליית החירות הנשיאותית, אחד משני העיטורים האזרחיים הגבוהים ביותר בארצות הברית.
קריירת משחק

מוסיאל נולד בשם סטניסלב פרנצ'ישק מוסיאל בדונורה, פנסילבניה בשנת 1920 לזוג מהגרים ממוצא פולני ורוסיני, כאחד מתוך שישה ילדים. כשהיה בתיכון הצטרף לקבוצת בייסבול של בית ספרו, שם שיחק לצידו של באדי גריפי - סבו של קן גריפי ג'וניור. ב-1938 הוא חתם על חוזה מקצועני עם סנט לואיס קרדינלס כמגיש, אך עד הופעת הבכורה שלו בליגה ב-1941 הוא כבר הוסב לתפקיד של שחקן השדה החיצון. מוסיאל נודע בחבטות הייחודיות שלו, ועד מהרה ביסס את עצמו כחובט עקבי ויעיל. בעונתו המלאה הראשונה, ב-1942, הוא זכה עם הקרדינלס בוורלד סיריס לאחר ניצחון 1-4 על האלופה היוצאת ניו יורק יאנקיז. בשנה שלאחר מכן, הוא הוביל את הליגה הלאומית בשש קטגוריות התקפיות שונות וזכה בפרס ה-MVP הראשון שלו. הוא גם נבחר לסגל האולסטאר של הליגה בפעם הראשונה, והמשיך להופיע בכל משחקי האולסטאר בעונות הבאות של הקריירה שלו.
מוסיאל זכה בוורלד סיריס השני שלו ב-1944 (ניצחון 2-4 על סנט לואיס בראונס), ואז החמיץ את כל עונת 1945 מכיוון שגויס לשירות בצי. לאחר שסיים את שירותו הצבאי, חזר מוסיאל לשחק בייסבול ב-1946 והמשיך באותה יכולת גבוהה. באותה שנה הוא זכה בפרס ה-MVP השני שלו ובתואר הוורלד סיריס השלישי שלו, אחרי שהקרדינלס גברו 3-4 על בוסטון רד סוקס. פרס ה-MVP השלישי שלו הגיע בעונת 1948, כאשר פספס בהום ראן אחד את הזכייה בטריפל קראון של החובטים (הובלת הליגה בממוצע חבטות, הום ראנס ורצים שהובאו הביתה).
בתחילת שנות ה-50, המשיך מוסיאל להפגין את יכולת הבייסבול יוצאת הדופן שלו. בעונת 1950, הוא השיג את רצף החבטות הארוך ביותר שלו, שהשתרע על פני 30 משחקים, והוביל את הליגה הלאומית בקטגוריות שונות, כולל ממוצע חבטות, סך בסיסים, ריצות וטריפלים. למרות שהקרדינלס התקשו באותן שנים, מוסיאל המשיך לזכות בשבחים ואף קטף את פרס שחקן השנה של המגזין "The Sporting News" בשנת 1951. ההשפעה שלו התרחבה גם מעבר לגבולות המגרש, ודוגמה לכך היא שב-1953 שיכנע את בעלי הקבוצה לא להעביר את הקרדינלס מסנט לואיס.
ב-11 ביוני 1957, מוסיאל השווה את שיא הליגה הלאומית במשחקים רצופים עם המשחק ה-822 שלו ברציפות - רצף אותו החל ביום האחרון של עונת 1951. הרצף נעצר זמן קצר לאחר מכן בעקבות פציעה, אך מוסיאל זכה להוקרה רבה וקיבל את פרס ספורטאי השנה של ספורטס אילוסטרייטד. ב-1959, בעקבות ירידה ביכולת ההתקפית שלו, הוא החל להשתמש בשירותיו של מאמן אישי, והמשיך לשחק עד ספטמבר 1963 - אז פרש קצת לפני גיל 43.
לאחר הפרישה

מוסיאל מונה לסגן נשיא סנט לואיס קרדינלס בספטמבר 1963, והוא נשאר בתפקיד זה עד לאחר עונת 1966. מפברואר 1964 עד ינואר 1967, הוא שימש גם כיועץ הכושר הגופני של הנשיא לינדון ג'ונסון - משרה חלקית שנוצרה כדי לקדם כושר טוב יותר בקרב אזרחים אמריקאים. לפני שהחלה עונת 1967, הקרדינלס מינו את מוסיאל לג'נרל מנג'ר של הקבוצה, והיה לו חלק עיקרי בזכייה של הקבוצה בוורלד סיריס באותה שנה.
ב-25 במאי 1940 מוסיאל התחתן עם ליליאן סוזן לאבש, אותה הכיר בעיר הולדתו כשהיה בן 15. נולדו להם ארבעה ילדים: ריצ'רד, גרי, ג'נט וג'יני. ליליאן מתה בגיל 91, ב-3 במאי 2012; נישואיהם נמשכו כמעט 72 שנים. ב-19 בינואר 2013, מוקף במשפחתו, נפטר מוסיאל בגיל 92 מסיבות טבעיות בביתו בלדו, מיזורי.
לאחר הפרישה > מורשתו

בזמן פרישתו, מוסיאל החזיק ב-17 שיאי מייג'ור ליג, 29 שיאי ליגה לאומית ותשעה שיאי אולסטאר. אחד השיאים המרשימים מרשימה זו היה מספר הבסיסים הגבוה ביותר - 6,134, ומאז רק שני שחקנים עקפו אותו (האנק ארון ואלברט פוחולס). את הליגה הלאומית הוא הוביל בקטגוריות כמו חבטות (3,630), משחקים ששיחק (3,026), דאבלים (725) ורצים שהובאו הביתה (1,951). הוא סיים את הקריירה שלו עם 475 הום ראנים למרות שמעולם לא הוביל את הליגה בקטגוריה זו. הוא היה שחקן הליגה הראשון שהופיע ביותר מ-1,000 משחקים בשתי עמדות שונות, ורשם 1,896 משחקים בשדה החיצון ו-1,016 משחקים בבסיס הראשון.
ב-4 באוגוסט 1968, פסל של מוסיאל נחשף מחוץ לאצטדיון הישן של הקרדינלס. הפסל הועבר ממיקומו המקורי לצידו המערבי של אצטדיון בוש החדש בעונתו הראשונה ב-2006. בשנה שלאחר מכן, ב-1969, הוא נכנס להיכל התהילה של הבייסבול, לאחר שקיבל 93.2% מהקולות. ב-1973 היה מוסיאל לחבר הראשון בהיכל התהילה הפולני-אמריקאי, שנוסד במישיגן.
ב-1998, הוא דורג במקום העשירי ברשימת מאה שחקני הבייסבול הגדולים ביותר, שנערכה על ידי המגזין "Sporting News". שנה אחר כך, הוא גם נבחר לקבוצת המאה של ה-MLB, כאחד מתשעה שחקני השדה החיצון.
הערות שוליים

↑  The 100 Greatest Hitters in MLB History, באתר Bleacher Report‏, 12 במרץ 2012
↑  100 Greatest Baseball Players, באתר Baseball Almanac‏, 22 במרץ 2012
| קבוצת המאה של ה-MLB |
| --- | --- | --- |
| מגישים | נולאן ראיין • סנדי קופקס • סיי יאנג • רוג'ר קלמנס • בוב גיבסון • וולטר ג'ונסון • וורן ספאן • כריסטי מת'יוסון • לפטי גרוב |  |
| תופסים | ג'וני בנץ' • יוגי ברה |  |
| שחקני בסיס ראשון | לו גריג • מרק מקגוייר |  |
| שחקני בסיס שני | ג'קי רובינסון • רוג'רס הורנסבי |  |
| שחקני בסיס שלישי | מייק שמידט • ברוקס רובינסון |  |
| עוצרי ביניים | קאל ריפקן ג'וניור • ארני בנקס • הונוס ואגנר |  |
| שחקני השדה החיצון | בייב רות' • האנק ארון • טד ויליאמס • וילי מייז • ג'ו דימאג'יו • מיקי מנטל • טיי קוב • קן גריפי ג'וניור • פיט רוז • סטן מוסיאל |  |
| --- | --- |
בקרת זהויות :  NLI: 987007333086905171  PLWABN: 9810583900405606  ISNI: 0000 0000 3307 5050  LCCN: n91104632  NDL: 00621190  SNAC: w62z20zd  VIAF: 28716351   WorldCat (עם VIAF): 28716351
סטריאוספציפיות

תגובה כימית נקראת סטריאוספציפית כאשר מגיבים הנבדלים רק במבנה המרחבי שלהם ייצרו סטריאואיזומרים שונים. סטריאוספציפיות יכולה להיות מלאה או חלקית. בתגובה סטריאוספציפית מלאה כל מגיב ייצר רק סטריאואיזומר אחד, בעוד שבתגובה סטריאוספציפית חלקית ייווצר מיעוט של סטריאואיזומר נוסף. גם תגובה, שבה רק סטריאואיזומר אחד יכול להביא לתוצר, נקראת תגובה סטריאוספציפית.
על פי הגדרה קודמת, שכבר אינה בשימוש, סטריאוספציפיות היא סטריאוסלקטיביות גבוהה.
מאפיינים

תגובה סטריאוספציפית היא בהכרח תגובה סטריאוסלקטיבית, אולם לא כל התגובות הסטריאוסלקטיביות הן סטריאוספציפיות. בתור דוגמה, נניח ש-A ו-B הם זוג סטריאואיזומרים, ואילו C ו-D הם זוג אחר של סטריאואיזומרים. אזי, התגובה הבאה:
\ \mathrm {A\rightarrow C}
\ \mathrm {B\rightarrow D}
היא גם סטריאוספציפית וגם סטריאוסלקטיבית.
לעומת זאת, התגובה:
\ \mathrm {A\rightarrow C}
\ \mathrm {B\rightarrow C}
היא סטריאוסלקטיבית בלבד.
דוגמאות

סינתזה של דיברומוציקלוהקסאן מציקלוהקסן, כלומר ברומינציה של ציקלוהקסן, תיתן באופן בלעדי טרנס-2,1-דיברומוציקלוהקסאן. זאת דוגמה לתגובה סטריאוספציפית, היות שאיזומר של ציקלוהקסן לא ייתן תוצר כלל כאשר ננסה לבצע עליו את אותה תגובה.
בביולוגיה מיוחסת סטריאוספציפיות גבוהה לתהליכים אנזימטיים משום שבמקרים רבים קיימת התאמה מבנית בין האנזים לסובסטרט שעליו הוא פועל.
ראו גם

סטריאוכימיה
איזומר
כיראליות
סטריאוסלקטיביות
סינתזה סטריאוספציפית של טרנס-2,1-דיברומוציקלוהקסאן
ניי האישנג

| --- | --- |

 לידה:  13 באוקטובר 1964 (בן 59) Zaoyang City, הרפובליקה העממית של סין 
 מידע כללי
 השכלה:  PLA Air Force Aviation University 
 תקופת השירות:  1998–הווה (כ־26 שנים)
 דרגה:  מייג'ור גנרל, בחיל האוויר הסיני
 זמן שהייה בחלל:  111 ימים, 14 שע', 1 דק'
 מספר פעילות חוץ-רכבית:  1
 זמן שהייה בפעילות חוץ-רכבית:  5 שעות ו-55 דקות
 משימות
 שנג'ואו 6, שנג'ואו 10, שנג'ואו 12 
 עיטורים
 Spaceflight Exploit Medal (26 בנובמבר 2005)  Spaceflight Exploit Medal (23 בנובמבר 2021)  Spaceflight Exploit Medal (26 ביולי 2013)  August 1 Medal (27 ביולי 2022) 
 
ניי האישנג ( בסינית: 聂海胜; באנגלית: Niè Hǎishèng, נולד ב-13 באוקטובר 1964) הוא טייס קרב וטייקונאוט סיני. הוא השתתף במספר טיסות לחלל וביצע פעילות חוץ-רכבית.
אסטרואיד 9517 נקרא על שמו.
ביוגרפיה

ניי האישנג נולד בשנת 1964 במחוז חוביי. לאחר סיום הלימודים בבית הספר בשנת 1983 הוא החל ללמוד טיס. לאחר סיום הלימודים שירת כטייס קרב בחיל האוויר של צבא השחרור העממי. הוא ביצע מספר תפקידים וקודם בדרגות.
בטיסה ב-12 ביוני 1989 התרחשה תקלה במטוס בו היאשנג טס ואחר עצירת המדחף החלה נפילה. האישנג ניסה להציל את המטוס ונטש אותו רק בגובה של כ-500 מ'.
בשנת 1998 האישנג נכלל ביחידת הטייקונאוטים. הוא היה בצוות גיבוי של טיסה המאוישת הראשונה בחללית שנג'ואו 5.
בשנת 2005 האישנג ביצע טיסת חלל ראשונה בחללית שנג'ואו 6 (פיי ג'ונלונג היה מפקד צוות). במהלך טיסה בוצעו כמה ניסויים ותמרונים בחלל.
ביוני 2013 האישנג ביצע טיסת חלל שנייה בחללית שנג'ואו 10 כמפקד צוות. החללית התחברה לתחנת חלל טיינגונג 1 לביצוע מספר ניסויים מדעיים. החללית חזרה לכדור הארץ כעבור כ-14 ימים.
ביוני 2021 האישנג ביצע טיסת חלל שלישית בחללית שנג'ואו 12 כמפקד צוות. החללית התחברה לתחנת חלל טיינגונג 1 לביצוע מספר ניסויים מדעים ופעילות חוץ רכבית. ב-20 באוגוסט האישנג ביצע פעילות חוץ-רכבית שנמשכה כ-6 שעות. במהלך פעילות זו בוצעו עבודות תחזוקה והותקן ציוד נוסף בחלק החיצוני של תחנת החלל החללית חזרה לכדור הארץ כעבור כ-92 ימים.
הערות שוליים

↑  משימות פעילות חוץ-רכבית
עבדאללה שהיד

עבדאללה שהיד (בדיבהי: ޢަބްދުﷲ ޝާހިދު; נולד ב-26 במאי 1962) הוא פוליטיקאי מלדיבי שכיהן כנשיא העצרת הכללית של האומות המאוחדות מ-ספטמבר 2021 ועד ספטמבר 2022. שהיד הוא הפוליטיקאי המלדיבי הראשון שנבחר לנשיאות העצרת הכללית של האומות המאוחדות. בנוסף מכהן כשר החוץ של האיים המלדיביים מאז 2018, וכיהן בשנים 2008–2014 כיו"ר המג'לס העממי (הרשות המחוקקת של האיים המלדיביים).
ב-7 ביוני 2021, נבחר שהיד לנשיא ה-76 של העצרת האומות המאוחדות ברוב מוחץ, עם 143 בעד, 48 נגד וללא נמנעים. הוא נכנס לתפקידו ב-14 בספטמבר באותה שנה. שנה לאחר מכן, ב-13 בספטמבר 2022 סיים את תפקידו.
הערות שוליים

↑  "The President's Office". presidency.gov.mv. אורכב מ-המקור ב-2019-01-02. נבדק ב-2019-01-01.
↑  "Honourable Abdulla Shahid" (PDF). un.org.
↑  Abdulla, Lamya (7 ביוני 2021). "Maldives' FM Abdulla Shahid elected as President of UN General Assembly". The Edition. נבדק ב-7 במרץ 2022. {{cite news}}:  (עזרה)
ערך זה הוא קצרמרבנושא פוליטיקאים. אתם מוזמנים לתרום לוויקיפדיה ו.
סטריאוסלקטיביות

תגובה כימית נקראת סטריאוסלקטיבית אם נוצר במהלכה עודף משמעותי של אחד הסטריאואיזומרים. כאשר התוצר העיקרי הוא אחד האננטיומרים מגדירים אותה כאננטיוסלקטיבית, ולעומת זאת כאשר התוצר העיקרי הוא דיאסטריאומר התגובה מוגדרת כדיאסטריאוסלקטיבית. תגובה כימית, שיש לה תכונה כזאת, מקלה על בידודו של סטריאואיזומר מועדף, ועל ידי כך משפרת באופן ניכר תהליכים תעשייתיים.
מאפיינים

קיים מגוון גדול של תגובות כימיות, שבהן נוצרים סטריאואיזומרים. בתנאים מסוימים תגובות אלו יכולות להיות גם סטריאוסלקטיביות. אומרים על תגובה כימית שהיא נמצאת תחת שליטה קינטית, כאשר התוצר הסופי הוא האיזומר בעל מצב המעבר היציב ביותר, כלומר הוא נוצר עקב אנרגיית שפעול נמוכה יותר. בתגובה כזאת התוצר הסופי איננו בהכרח התוצר היציב ביותר בין כל התוצרים האפשריים. המקרה שבו התוצר הסופי הוא האיזומר היציב ביותר נקרא תגובה כימית תחת שליטה תרמודינמית.
במקרים מסוימים קיים לכל סטריאואיזומר, הנוצר בתגובה כימית, מסלול היווצרות משלו, ולכן ייתכן שסטריאואיזומר אחד נוצר תחת שליטה קינטית ואילו חברו נוצר תחת שליטה תרמודינמית. במקרים אלו, כוונון של הפרמטרים התרמודינמיים, למשל קביעת הטמפרטורה, יקבעו את סוג השליטה בתגובה, ויגרמו לתגובה להיות סטריאוסלקטיבית.
בתעשייה הכימית, ובמיוחד בתעשיית התרופות, יש יתרון לשימוש בזרזים, על-מנת להוריד את אנרגיית השפעול של התגובה, ולגרום לה להתרחש בקצב גבוה יותר. תוך שימוש בזרזים כיראליים ניתן לייצר אננטיומרים, ואפילו לגרום לתגובה להיות אננטיוסלקטיבית, גם אם המגיבים אינם כיראליים כלל ועיקר.
תגובה סטריאוסלקטיבית זו, הקרויה גם סינתזה אסימטרית מזורזת, התגלתה על ידי ויליאם נולס בשנת 1968, כאשר הוא הראה שיש ביכולתם של זרזים כיראליים מסוימים להעביר את תכונת הכיראליות לתוצר. התגובה הסטריאוסלקטיבית שאותה שיפר נולס הייתה תגובת הידרוגנציה. פיתוח נוסף בתחום זה חל בשנות ה-80 של המאה ה-20, עת קרל שארפלס יישם את הזירוז הכיראלי גם עבור תגובת אפוקסידציה, וריוג'י נויורי גילה זרז כיראלי מסוים, שנמצא יעיל ושימושי עבור מגוון רחב של סינתזות אסימטריות מזורזות. שלושתם יחד זכו בפרס נובל לכימיה בשנת 2001, על תגליות אלו בתחום הסטריאוסלקטיביות.
דוגמאות

גאורג ויטיג גילה ב-1954 תגובת אולפינציה הקרויה כיום על-שמו. על גילוי זה הוא זכה בפרס נובל לכימיה בשנת 1979. תגובה זו הופכת קטון או אלדהיד לאלקן בעזרת טריפניל פוספוניום איליד (triphenyl phosphonium ylide), המכונה ריאגנט ויטיג. התגובה נותנת עדיפות ליצירת חומר ביניים בעל מבנה מרחבי מסוים, כתוצאה מהפרעה סטרית. לאחר השתחררות של תחמוצת טריפנילפוספין מחומר הביניים מתקבל עודף של סטריאואיזומר מסוים כתוצר סופי. כיום, תגובה זו שימושית מאוד בסינתזה אורגנית.
מתילציית גריניאר היא דוגמה לתגובה דיאסטריאוסלקטיבית, שבה קרבוניל מגיב עם תרכובת גריניאר. התגובה מושפעת מנוכחות מרכז כיראלי סמוך לקרבוניל, ובכך התגובה מכוונת ליצירה מועדפת של אחד הדיאסטריאומרים. תגובה זו שימושית מאוד בסינתזה אורגנית, הן במחקר הן בתעשייה. ויקטור גריניאר עצמו זכה בפרס נובל לכימיה בשנת 1912 עקב גילוי התרכובת הנושאת את שמו.
היישום התעשייתי הראשון של שיטת הזרזים הכיראליים בתגובות סטריאוסלקטיביות, אותה המציא נולס, היה בסינתזה של החומצה האמינית הנדירה L‏-4,3-דיהידרוקסיפנילאלנין, המוכרת בשם L-DOPA. חומר זה, המצוי גם בטבע, משווק כתרופה שמגבירה את ייצור הדופמין אצל חולי מחלת פרקינסון. בשלב הראשון של הסינתזה מיוצר אננטיומר L בעודף אננטיומרי (enantiomeric excess) של 95% (מסומן כ-95%ee), בעזרת זרז כיראלי המכיל רודיום ופוספינים. השלב השני הוא שלב הידרוליזה פשוט. תהליך הייצור של L-DOPA הוא דוגמה לתגובה אננטיוסלקטיבית. כיום, שיטתו של נולס, ושיטות נוספות המבוססות עליה נפוצות בתעשיית התרופות, משום שבמקרים רבים רק אחד האננטיומרים מבצע את פעולת הריפוי.
התקדמות נוספת בתחום הסינתזה האסימטרית המזורזת ניתן לרשום לזכותו של ריוג'י נויורי, אשר המציא זרז המורכב מרותניום יחד עם מולקולה אורגנית מורכבת שנקראת בינאפ (BINAP). הזרז של נויורי מאפשר סינתזות סטריאוסלקטיביות מגוונות. באיור ניתנת דוגמה לתגובה שהיא אננטיוסלקטיבית ובו בזמן גם דיאסטריאוסלקטיבית. תגובת נויורי נפוצה במגוון שימושים של סינתזה אורגנית, למשל: תעשיית התרופות, תעשיית כימיקלים לחקלאות, חומרי טעם וריח, ועוד.
ראו גם

סטריאוכימיה
כיראליות
אננטיומר
תערובת רצמית
דיאסטריאומר
סטריאוספציפיות
אולפינציית ויטיג (Wittig olefination)
מתילציית גריניאר
יצירת החומצה האמינית L-DOPA
הידרוגנציה בשיטת נויורי
נשיא סומליה

נשיא סומליה (בסומלית: Madaxaweynaha Soomaaliya) הוא נשיאה וראש המדינה של סומליה. הנשיא הוא גם המפקד העליון של הכוחות המזוינים של סומליה. הנשיא מייצג את הרפובליקה הפדרלית של סומליה ואת אחדות האומה הסומלית, וכן מבטיח את יישום חוקת סומליה ואת התפקוד המאורגן וההרמוני של מרכיבי המדינה. משרת נשיא סומליה הוקמה עם הקמת הרפובליקה של סומליה ב-1 ביולי 1960. נשיאה הראשון של סומליה היה אדן עבדוללה עיסמאן דער והנשיא המכהן הוא חסן שייח' מחמוד.
היסטוריה

הנשיא הראשון של סומליה היה אדן עבדוללה עיסמאן דער, אחד ממנהיגי ליגת הנוער הסומלית, שנכנס לתפקידו ב-1 ביולי 1960, היום בו הוכרזה סומליה כרפובליקה. מאז מונו למשרה מוחזק שבעה אנשים נוספים: עבדיראשיד עלי שרמארקה, סיאד בארה, עלי מהדי, עבדיקאסים סאלאד, עבדולהי יוסוף, שריף שייח' אחמד וחסן שייח' מחמוד.
שריף שייח' אחמד, נשיאה השביעי של סומליה, נכנס לתפקידו ב-31 בינואר 2009, לאחר שנבחר בבחירות לנשיאות שנערכו באותו חודש. הוא כיהן בתפקיד עד אוגוסט 2012, במקביל לסיום המנדט המעבר הפדרלי ותחילת הממשל הפדרלי בסומליה. את תפקידו החליף הגנרל מוזה חסן, שכיהן בתפקיד זמני.
הנשיא השמיני והמכהן, חסן שייח' מוחמד, נכנס לתפקידו ב-16 בספטמבר 2012, לאחר שנבחר בבחירות לנשיאות שנערכו שישה ימים מוקדם יותר.
על מנת להיות נשיא סומליה, על המועמד:
להיות אזרח סומלי ומוסלמי.
להיות בן ארבעים שנים ומעלה.
להיות בעל ידע או ניסיון רלוונטיים לתפקיד.
להיות צלול בדעתו.
לא להיות מורשע בפשע חמור על ידי בית המשפט.
על תהליך בחירת הנשיא להתחיל לפחות 30 ימים לפני תום כהונתו של הנשיא המכהן או 10 ימים לאחר שהתפנה תפקיד הנשיאות, ועליו להסתיים תוך 30 יום מתחילתו. יש להגיש מועמדויות לפרלמנט בעשרת הימים הראשונים של תקופה זו, ויש להשלים את הבחירות בעשרים הימים הנותרים.
בעבר, הנשיא נבחר על ידי חברי הפרלמנט הסומלי.
תקופת כהונה

הנשיא נבחר לתקופת כהונה של ארבע שנים, ללא מגבלות כהונה שנקבעו בחוקה. כהונתו של הנשיא נמשכת עד שהנשיא הנבחר נכנס לתפקידו. עם כניסתו לתפקיד, על הנשיא להישבע את השבועה הבאה בפני הפרלמנט:
אני נשבע בשם אללה שאמלא את תפקידי ביושר ולטובת האומה, העם והדת, ושאציית לחוקה ולשאר חוקי המדינה.
תפקידים ואחריות

תפקידיו של נשיא סומליה הם:
למנות את ראש הממשלה.
לשרת כמפקד העליון של הכוחות המזוינים של סומליה.
להכריז על מצב חירום ומלחמה בהתאם לחוק.
למנות ולפטר את מפקדי הכוחות הפדרליים לפי המלצת מועצת השרים.
לפטר שרים, מושלים וסגני שרים בהמלצת ראש הממשלה.
לחתום על הצעות חוק שהתקבלו על ידי הפרלמנט הפדרלי על מנת להכניס אותן לחוק.
לפתוח את בית העם של הפרלמנט הפדרלי;
לקיים מושב שנתי עם בית העם של הפרלמנט הפדרלי.
למנות את יושב ראש בית המשפט החוקתי, בית המשפט העליון ושופטים אחרים ברמת הממשל הפדרלי בהתאם להמלצת ועדת שירות המשפט.
למנות בכירים בממשל הפדרלי וראשי מוסדות בממשל הפדרלי בהמלצת מועצת השרים.
למנות ועדות ושגרירים לפי המלצת מועצת השרים;
לקבל דיפלומטים וקונסולים זרים.
להעניק אות מדינה בהמלצת מועצת השרים.
לפזר את בית העם של הפרלמנט הפדרלי עם תום כהונתו, ובכך לערוך בחירות חדשות.
הענקת חנינה לעבריינים והמתקת עונשים בהמלצת נציבות שירות המשפטים.
חתימה על אמנות בין-לאומיות שהוצעו על ידי מועצת השרים ואושרו על ידי בית העם של הפרלמנט הפדרלי.
הערות שוליים

1 2  Provisional Constitution (adopted August 1, 2012)
↑  "Office of the Somali Parliament". Office of the Somali Parliament. אורכב מ-המקור ב-14 ביולי 2012. נבדק ב-24 באוגוסט 2012. {{cite web}}:  (עזרה)
↑  "Somalia Federal Parliament elects Hassan Sheikh Mohamud as President". Garowe Online. 10 בספטמבר 2012. אורכב מ-המקור ב-13 בספטמבר 2012. נבדק ב-10 בספטמבר 2012. {{cite news}}:  (עזרה)
סילביו לונג

סילביו לונג הבן (ברומנית: Silviu Lung Junior, נולד ב-4 ביוני 1989) הוא כדורגלן רומני, המשחק כשוער בקבוצת קייסריספור. אביו הוא שוער העבר הרומני סילביו לונג האב.
קריירת מועדונים

לונג עלה לקבוצת הבוגרת של מועדון נעוריו אוניברסיטטה קראיובה ב-2007. לאחר 4 עונות, בהן עמד בשער קבוצתו 57 משחקי ליגה, עבר לקבוצת אסטרה ג'יורג'יו ב-2011. לונג הוא השוער הבכיר של קבוצתו בעונות האחרונות, והיה שותף לזכייתה ההיסטורית והראשונה של קבוצתו באליפות ליגת העל הרומנית בעונת 2015-2016. בנוסף אף זכה במדיה בגביע הרומני לראשונה בתולדותיה, בעונת 2013-2014.
קריירה בינלאומית

אחרי שהיה שוערה הבכיר של נבחרת רומניה עד גיל 21, התקדם לונג ונכלל בסגל נבחרת רומניה הבכירה משנת 2010, עת ערך את הופעת הבכורה שלו במדים הלאומיים. הוא זומן כשוער השלישי של נבחרתו לקראת טורניר הגמר של יורו 2016 בצרפת.
תארים > אסטרה ג'יורג'יו

ליגת העל הרומנית: 2015-2016.
הגביע הרומני: 2013-2014.
הסופרקאפ הרומני: 2014.
נוודים אירים

נוודים אירים הוא כינוי לקבוצה נוודית בעלת מאפיינים תרבותיים ושפה ייחודית, המתגוררת באירלנד ובבריטניה, ושמקורותיהם עלומים. לפי הערכות חיים באירלנד כ-25,000 נוודים, כ-15,000 בבריטניה, ו-10,000 בארצות הברית.
היסטוריה

הנוודים לא נהגו לכתוב ולכן לא קיימת היסטוריה מתועדת של הקבוצה. בקרב חוקרים ישנה אי-בהירות בנוגע למקורם של הנוודים האירים.
הסברה הרווחת שמקורם בקבוצות של משוררים-נוודים במאה ה-12 באירלנד. מאבק עקוב-מדם באמצע מאה ה-17 כנגד האנגלים בהנהגת אוליבר קרומוול הוביל לכך שאוכלוסייה גדולה שמצאה עצמה ללא מגורים, הצטרפה אל הנוודים. גל נוסף של הצטרפות התרחש באמצע המאה ה-19 לאחר רעב תפוחי האדמה הגדול באירלנד.
סברה נוספת מקשרת בין הנוודים לבין הצוענים.
שפה ומנהגים

הנוודים האירים נבדלים מהאוכלוסייה הכללית בשפתם, בתרבותם ובאורח חייהם. הם דוברים את שפת השלטה, שפה המבוססת על אירית, אך יש בה שינויים שנועדו להקשות כמה שיותר על מי שאינם משתייכים לקהילת הנוודים האירים. התיעוד הכתוב הראשון של השפה נמצא מסוף המאה ה-19, אך חוקרים מאמינים שמקורותיה יכולים להיות אף במאה ה-13.
הם היו היצורים של גזע "סוס צועני".